CELEX: 32021D0047
Language: hu
Date: 2021-01-21 00:00:00
Title: A Tanács (EU) 2021/47 határozata (2021. január 21.) az Európai Unió működéséről szóló szerződés 255. cikkében említett bizottság egy tagja megüresedett helyének betöltéséről

2021.1.22.   
               
               
                  HU
               
               
                  Az Európai Unió Hivatalos Lapja
               
               
                  L 21/1
               
            
         A TANÁCS (EU) 2021/47 HATÁROZATA
         (2021. január 21.)
         az Európai Unió működéséről szóló szerződés 255. cikkében említett bizottság egy tagja megüresedett helyének betöltéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 255. cikke második bekezdésére,
         tekintettel a Bíróság elnökének 2020. december 2-i kezdeményezésére,
         mivel:
         
                     (1)
                  
                  
                     Az Európai Unió működéséről szóló szerződés 255. cikke első bekezdésének alapján létrejött egy bizottság, amelynek feladata, hogy a Bíróságra és a Törvényszékre bíráknak vagy főtanácsnokoknak jelölt személyeknek a feladatra való alkalmasságáról azt megelőzően véleményt adjon, hogy a tagállamok kormányai kineveznék őket (a továbbiakban: a bizottság).
                  
               
                     (2)
                  
                  
                     A bizottságot hét személy alkotja, akiket a Bíróság és a Törvényszék korábbi tagjai, a tagállamok legfelsőbb bíróságának tagjai és elismert szakértelemmel rendelkező jogászok közül választanak ki, és akik közül egy személyre az Európai Parlament tesz javaslatot.
                  
               
                     (3)
                  
                  
                     A Tanács az (EU, Euratom) 2017/2262 (1) és az (EU) 2020/539 (2) határozatával kinevezte a bizottság hét tagját a 2022. február 28-ig tartó időszakra.
                  
               
                     (4)
                  
                  
                     A bizottságnak az Európai Parlament által javasolt tagja, Simon BUSUTTIL 2020. február 11-i levelében tájékoztatta a Tanácsot arról, hogy a lemondott a tisztségéről.
                  
               
                     (5)
                  
                  
                     Az Európai Parlament elnöke 2020. november 26-án tájékoztatta a Bíróság elnökét arról, hogy az Európai Parlament Julia LAFFRANQUE-ot kívánja a bizottság tagjaként jelölni.
                  
               
                     (6)
                  
                  
                     A Bíróság elnöke 2020. december 2-i levelében azt javasolta, hogy a bizottságnak a 2010/124/EU tanácsi határozat (3) mellékletében foglalt működési szabályai 3. pontjával összhangban Simon BUSUTTIL helyére Julia LAFFRANQUE-ot nevezzék ki a bizottság tagjává a megbízatás időtartamának fennmaradó részére,
                  
               ELFOGADTA EZT A HATÁROZATOT:
         
            1. cikk
            A Tanács Julia LAFFRANQUE-ot nevezi ki az Európai Unió működéséről szóló szerződés 255. cikkében említett bizottság tagjává a 2022. február 28-ig tartó időszakra.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. január 21-én.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács (EU, Euratom) 2017/2262 határozata (2017. december 4.) az Európai Unió működéséről szóló szerződés 255. cikkében említett bizottság tagjainak kinevezéséről (HL L 324., 2017.12.8., 50. o.).
         
            (2)  A Tanács (EU) 2020/539 határozata (2020. április 15.) az Európai Unió működéséről szóló szerződés 255. cikkében említett bizottság új elnökének kinevezéséről (HL L 122., 2020.4.20., 1. o.).
         
            (3)  A Tanács 2010/124/EU határozata (2010. február 25.) az Európai Unió működéséről szóló szerződés 255. cikkében említett bizottság működésének szabályairól (HL L 50., 2010.2.27., 18. o.).